**แนวทางการประเมินคุณภาพการศึกษาภายใน**

**ระดับหลักสูตร (หลักสูตรที่ประเมินตามรอบประเมินปกติ)**

**ประจำปีการศึกษา 2559 (1 สิงหาคม 2559 – 31 กรกฎาคม 2560)**

| **วัน/เดือน/ปี** | **กิจกรรม** | **ผู้เกี่ยวข้อง/ดำเนินการ** | **หมายเหตุ** |
| --- | --- | --- | --- |
| 20 เม.ย. – 31 พ.ค. 60 | หลักสูตร ติดต่อผู้ประเมินระดับหลักสูตรทั้งภายนอกและภายใน และส่งรายชื่อผู้ประเมินระดับหลักสูตรทั้งภายนอกและภายใน ให้งานประกันคุณภาพและมาตรฐานการศึกษาของมหาวิทยาลัย (ภายในวันที่ 31 พ.ค.60)เพื่อจัดทำหนังสือเชิญและจัดทำคำสั่งแต่งตั้งคณะกรรมการประเมินต่อไป  | หลักสูตร | หลักสูตร/คณะ ดำเนินการติดต่อประสานงาน (คณะกรรมการประเมินคุณภาพการศึกษาภายใน ระดับหลักสูตร ประจำปีการศึกษา 2559 ผู้ทรงคุณวุฒิจำนวน 3 คน ต้องผ่านการอบรมหลักสูตรผู้ประเมินคุณภาพภายใน ระดับหลักสูตรที่มหาวิทยาลัยหรือสถาบันอื่น หรือ สกอ. จัดขึ้น 1. ประธานกรรมการ 1 คน
2. กรรมการ 1 คน
3. กรรมการและเลขานุการ 1 คน(บุคคลภายนอกหรือภายในก็ได้)
4. ผู้ช่วยเลขานุการ 1 คน (เป็นเจ้าหน้าที่งานประกันคุณภาพของคณะ ซึ่งอาจจะเบิกหรือไม่เบิกค่าตอบแทนก็ได้)

\* หมายเหตุ การคัดเลือกคณะกรรมการอยู่ในดุลพินิจของหลักสูตรในการดำเนินการ  |
| 31 พ.ค. – 20 ก.ค. 60 | หลักสูตรจัดทำ (SAR) (แบบฟอร์มรายงานการประเมินตนเองของหลักสูตร ประจำปีการศึกษา 2558 สามารถ Download ได้ทางเว็บไซต์งานประกันคุณภาพและมาตรฐานการศึกษาwww.eqa.pcru.ac.th) และ กรอกข้อมูลผลการดำเนินงานระบบฐานข้อมูลเพื่อการประกันคุณภาพการศึกษา ระดับอุดมศึกษา เพื่อการประเมิน 3 ระดับ (CHE QA Online for 3 Degrees Levels : CHE 3D) ประจำปีการศึกษา 2559 | หลักสูตร | ในการรายงานให้ท่านรายงานตามเกณฑ์การประกันคุณภาพภายใน ระดับหลักสูตร ตามคู่มือการประกันคุณภาพการศึกษา ให้ครบทุกประเด็น |
| 1 – 9 มิ.ย. 60 | ออกหนังสือเชิญผู้ประเมินภายใน/ภายนอกมหาวิทยาลัย | งานประกันคุณภาพและมาตรฐานการศึกษา |  |
| 1-5 ก.ค. 60 | หลักสูตร/คณะ จัดทำโครงการประเมินคุณภาพการศึกษาภายใน พร้อมกำหนดการประเมินคุณภาพภายใน ระดับหลักสูตร ประจำปีการศึกษา 2559  | หลักสูตร/คณะ | ตามประกาศมหาวิทยาลัยฯ เรื่อง หลักเกณฑ์การเบิกจ่ายเงินรายได้ของมหาวิทยาลัย พ.ศ. 2558 ข้อ 5 การจ่ายเงินรายได้จากเงินงบประมาณบำรุงการศึกษา ให้เบิกจ่ายได้ดังนี้ ข้อ 5.1.2 ค่าตอบแทนกรรมการตรวจประกันคุณภาพฯทั้งภายในและภายนอกมหาวิทยาลัย สำหรับบุคลากรภายใน จ่ายไม่เกินวันละ 3,000 บาท ต่อคนต่อครั้ง สำหรับกรรมการภายนอกจ่ายให้ไม่เกินวันละ 5,000 บาทต่อคนต่อครั้ง ทั้งกรรมการต้องทำงานไม่น้อยกว่า 6 ชั่วโมง  |
| 5 – 7 ก.ค. 60 | จัดทำคำสั่งแต่งตั้งคณะกรรมการประเมินคุณภาพการศึกษาภายใน ระดับหลักสูตร ประจำปีการศึกษา 2559 | งานประกันคุณภาพและมาตรฐานการศึกษา |  |
| 20 ก.ค. 60 | หลักสูตร/คณะจัดส่งรายงานผลการดำเนินงานและการประเมินตนเองของหลักสูตร ประจำปีการศึกษา 2559 (SAR) ให้กับคณะกรรมการประเมิน จำนวน 3 เล่ม และงานประกันคุณภาพและมาตรฐานการศึกษา จำนวน 2 เล่ม  | หลักสูตร/คณะ | รายงานผลการดำเนินงานฯ พร้อมไฟล์ (PDF) |
| 26 ก.ค. 60 | ประชุมผู้ประสานงานการประเมินคุณภาพการศึกษาภายใน ระดับหลักสูตร | งานประกันคุณภาพและมาตรฐานการศึกษา |  |
| 1 - 11 ส.ค. 60 | ประเมินคุณภาพการศึกษาภายใน ระดับหลักสูตร (ทุกหลักสูตร)หลักสูตร/คณะ เตรียมความพร้อมเพื่อรับการประเมิน เช่น สถานที่สำหรับการประเมิน เอกสารประกอบการประเมิน สิ่งอำนวยความสะดวกต่างๆ จัดเตรียมผู้ให้ข้อมูล ได้แก่ อาจารย์ประจำหลักสูตรหรือผู้ที่เกี่ยวข้อง นักศึกษา เพื่อประกอบการสัมภาษณ์ ตามความเหมาะสมของหลักสูตร  | หลักสูตร |  |
| 18 ส.ค. 60 | คณะกรรมการประเมินคุณภาพภายใน จัดส่งรายงานผลการประเมิน**ฉบับสมบูรณ์** ให้งานประกันคุณภาพและมาตรฐานการศึกษา จำนวน 1 เล่ม  | คณะกรรมการประเมิน | เล่มรายงานผลการประเมินฯ จำนวน 1 เล่ม พร้อมไฟล์ |
| 28 ส.ค. 60 | งานประกันคุณภาพและมาตรฐานการศึกษา จัดส่งเล่มผลการประเมิน ให้กับหลักสูตร/คณะ | งานประกันคุณภาพและมาตรฐานการศึกษา |  |
| ก.ย. 60  | งานประกันคุณภาพและมาตรฐานการศึกษาจัดทำสรุปผลการประเมินคุณภาพการศึกษาภายในของทุกหลักสูตร เสนอต่อคณะกรรมการบริหารมหาวิทยาลัย | งานประกันคุณภาพและมาตรฐานการศึกษา |  |
| ต.ค. 60  | งานประกันคุณภาพและมาตรฐานการศึกษา เสนอผลการประเมินคุณภาพการศึกษาภายใน ต่อคณะกรรมการสภามหาวิทยาลัย | งานประกันคุณภาพและมาตรฐานการศึกษา |  |